四大天王 (電影)

《四大天王》係2006年上畫嘅港產片，由吳彥祖執導兼編劇，尹子維、連凱、陳子聰主演。

劇情簡介
吳彥祖、連凱、尹子維、陳子聰成立咗一隊叫Alive嘅樂隊，準備喺樂壇創出自己嘅一片天地。不過，佢哋從前輩歌手之中得知樂壇內部真實嘅一面：張學友坦白噉講，技術包裝害咗唱片業，好多資質差嘅歌手亦係渾水摸魚；黃貫中表示，踏實創作嘅人越嚟越少；謝霆鋒又話，唱片公司並唔尊重歌手嘅意見；盧巧音亦表示狗仔隊總係無理取鬧。總之，好多人都一針見血噉指出樂壇裏面嘅黑暗。事實亦證明Alive樂隊嘅成長路程荊棘密佈，先係主打歌曲俾人盜取，喺網上免費下載，其次係傳媒總係出盡心思搵出佢哋嘅緋聞炒作，第三係公司對佢哋嘅包裝越嚟越一廂情願，第四係跳舞學得唔係幾好，彩排偷懶，演唱會唔記得歌詞等醜事，顯得佢哋對夢想嘅距離越嚟越遠。

演員表

港產片
2006年電影
粵語電影